CELEX: 22020D0937
Language: hu
Date: 2019-02-08 00:00:00
Title: Az EGT Vegyes Bizottság 19/2019 határozata (2019. február 8.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2020/937]

16.7.2020   
               
               
                  HU
               
               
                  Az Európai Unió Hivatalos Lapja
               
               
                  L 228/30
               
            
         AZ EGT VEGYES BIZOTTSÁG 19/2019 HATÁROZATA
         (2019. február 8.)
         az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2020/937]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A hitelintézetek és befektetési vállalkozások helyreállítását és szanálását célzó keretrendszer létrehozásáról szóló 2014/59/EU európai parlamenti és tanácsi irányelvnek megfelelően a csoporton belüli pénzügyi támogatási megállapodások feltételei közzétételének formájára és tartalmára vonatkozó végrehajtás-technikai standardok meghatározásáról szóló, 2016. június 9-i (EU) 2016/911 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     A hitelintézetek és befektetési vállalkozások helyreállítását és szanálását célzó keretrendszer létrehozásáról szóló 2014/59/EU európai parlamenti és tanácsi irányelvnek a pénzügyi szerződésekre vonatkozóan a részletes nyilvántartásban szerepeltetendő minimális információk és a követelmény előírását szükségessé tevő körülmények részletes meghatározására vonatkozó szabályozástechnikai standardok tekintetében történő kiegészítéséről szóló, 2016. június 7-i (EU) 2016/1712 felhatalmazáson alapuló bizottsági rendeletet (2) bele kell foglalni az EGT-megállapodásba.
                  
               
                     (3)
                  
                  
                     Az EGT-megállapodás IX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a 19bf. pont ((EU) 2016/1450 felhatalmazáson alapuló bizottsági rendelet) után a következő pontokkal egészül ki:
            
                        „19bg.
                     
                     
                        
                           32016 R 0911: A Bizottság (EU) 2016/911 végrehajtási rendelete (2016. június 9.) a hitelintézetek és befektetési vállalkozások helyreállítását és szanálását célzó keretrendszer létrehozásáról szóló 2014/59/EU európai parlamenti és tanácsi irányelvnek megfelelően a csoporton belüli pénzügyi támogatási megállapodások feltételei közzétételének formájára és tartalmára vonatkozó végrehajtás-technikai standardok meghatározásáról (HL L 153., 2016.6.10., 25. o.).
                     
                  
                        19bh.
                     
                     
                        
                           32016 R 1712: A Bizottság (EU) 2016/1712 felhatalmazáson alapuló rendelete (2016. június 7.) a hitelintézetek és befektetési vállalkozások helyreállítását és szanálását célzó keretrendszer létrehozásáról szóló 2014/59/EU európai parlamenti és tanácsi irányelvnek a pénzügyi szerződésekre vonatkozóan a részletes nyilvántartásban szerepeltetendő minimális információk és a követelmény előírását szükségessé tevő körülmények részletes meghatározására vonatkozó szabályozástechnikai standardok tekintetében történő kiegészítéséről (HL L 258., 2016.9.24., 1. o.).”
                     
                  
         
            2. cikk
            Az (EU) 2016/911 végrehajtási rendeletnek és az (EU) 2016/1712 felhatalmazáson alapuló rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. február 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a 2018. február 9-i 21/2018 EGT vegyes bizottsági határozat (3) hatálybalépésének napján, attól függően, hogy melyik a későbbi időpont.
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. február 8-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 153., 2016.6.10., 25. o.
         
            (2)  HL L 258., 2016.9.24., 1. o.
         
            (*1)  Alkotmányos követelmények fennállását nem jelezték.
         
            (3)  HL L 323., 2019.12.12., 4. o.